"สมคิด" ชี้แบงก์ชาติมีแนวโน้มปรับลดดอกเบี้ย - FINNOMENA
รองนายกรัฐมนตรี กล่าวถึงสถานการณ์เศรษฐกิจในปัจจุบันว่าเศรษฐกิจโลกยังคงมีความไม่แน่นอนจากสงครามการค้าทั้งสหรัฐ ยุโรป ก็มีแนวโน้มที่จะปรับลดดอกเบี้ยหรือคงดอกเบี้ยนโยบายไว้ในระดับที่ต่ำ
26 มิ.ย. 2562

รองนายกรัฐมนตรี กล่าวถึงสถานการณ์เศรษฐกิจในปัจจุบันว่าเศรษฐกิจโลกยังคงมีความไม่แน่นอนจากสงครามการค้าทั้งสหรัฐ ยุโรป ก็มีแนวโน้มที่จะปรับลดดอกเบี้ยหรือคงดอกเบี้ยนโยบายไว้ในระดับที่ต่ำ
รวมทั้งมีการคาดการณ์จากบางฝ่ายว่าอาจจะมีการใช้มาตรการผ่อนคลายเชิงปริมาณ (QE) อีกครั้ง จึงทำให้มีเม็ดเงินไหลออกจากประเทศต่างๆเข้ามาลงทุนในประเทศที่มีพื้นฐานเศรษฐกิจดี
ซึ่งไทยแม้จะยังมีความไม่แน่นอนทางการเมืองอยู่บ้างแต่ก็ถือว่าเป็น “Safe haven” จึงทำให้เงินไหลเข้ามาลงทุนทำให้ค่าเงินบาทแข็ง และตลาดหุ้นปรับตัวเพิ่มขึ้นในช่วงที่ผ่านมา
ซึ่งในช่วงที่เหลือของปีนี้มีความเป็นไปได้ที่ธนาคารแห่งประเทศไทย (ธปท.) จะปรับลดอัตราดอกเบี้ยนโยบายลงเพราะแนวโน้มดอกเบี้ยในหลายประเทศมีแนวโน้มที่จะลดลง ธปท.คงฝืนกระแสไม่ได้ ขณะที่การแทรกแซงค่าเงินก็เป็นเรื่องที่ทำไม่ได้เพราะสหรัฐฯก็จับตาดูเรื่องนี้อยู่
ที่มา : https://www.bangkokbiznews.com/news/detail/838920
แท็ก:
แชร์บทความ: